[{"text_idx": "#000001", "text": "Fotografiska alustab aastat mitmeku\u0308lgse Maroko-Londoni kunstniku Hassan Hajjajigajaanuar 14, 2022 Na\u0308itus \u201cInimesed ja ilmaimed. Linoollo\u0303iked\u201d avab kunstnik Toomas Kuusingu viimase 15 aasta loomingutjaanuar 13, 2022 Ehtekunstnik Intro Niilo dismorfofoobiast ja armastusest inimkehade vastuoktoober 16, 2021"}, {"text_idx": "#000003", "text": "Na\u0308itus \u201cInimesed ja ilmaimed. Linoollo\u0303iked\u201d avab kunstnik Toomas Kuusingu viimase 15 aasta loomingut"}, {"text_idx": "#000024", "text": "Eesti ro\u0303ivadisain vajab rohkem eetikat"}, {"text_idx": "#000025", "text": "Viimastel aastatel on eestlased elanud kaasa mitmete ro\u0303ivadisainerite edulugudele. Ent samal ajal kui sihitakse globaalset tunnustust ja mu\u0308u\u0308ginumbreid, on osad loojad unustamas eetikat."}, {"text_idx": "#000026", "text": "Mure kodumaa ro\u0303ivadisaini pa\u0308rast on minus kasvanud mitmeid aastaid. Olen ja\u0308lginud, kuidas so\u0303nast \u201cdisain\u201d on kulmineerumas fenomen. Aina enam tarbitakse disaintooteid, sest sellest on saanud trendikuse su\u0308mbol, ent va\u0308ljendi sisuline va\u0308a\u0308rtus on ajas kadumas. Disain peaks olema olemuselt probleemide lahendamine. Ku\u0308sima ku\u0308simusi, leidma probleemkohti ning eetilisi lahendusi. Na\u0308iteks, milliseid tekstiile kasutada, et toode oleks nahaso\u0303bralik ja naturaalne; kuidas luua riideid, mis kahjustavad va\u0308hem keskkonda ning ja\u0308tavad va\u0308ikese o\u0308koloogilise jalaja\u0308lje? Alustades Tallinn Fashion Weeki viimaste aastate kesistest kollektsioonidest lo\u0303petades mitmete disainerite eetika puuduja\u0308a\u0308kidega, seisan ku\u0308simuse ees \u2013 mis toimub kodumaa ro\u0303ivadisainis?"}, {"text_idx": "#000027", "text": "Disainer, palun austa oma kliente\nRo\u0303ivato\u0308o\u0308stus on number kaks saastavaim to\u0308o\u0308stus maailmas. Osalt seeto\u0303ttu on saanud olulisemaks kodumaiste toodete eelistamine va\u0308lismaistele. Kuid kui paljud teavad, kes on disainpluusi kanga kudunud, millisest riigist on kangas kodumaale ra\u0308nnanud ning kes on toote kokku o\u0303mmelnud? Kui disaintoote nime all mu\u0308u\u0308akse Poolast tellitud T-sa\u0308rki, millele on Eestis tehtud siiditru\u0308kk, siis tegu ei ole keskkonna ega to\u0308o\u0308jo\u0303u suhtes eetiliselt toodetud disaintootega. Kui ehete kivid tellitakse Indiast, kus to\u0308o\u0308tajad peavad eluohtlikes tingimustes maavarasid kaevandama, siis toode pole eetiliselt loodud. Disainer, palun austa oma kliente ja disainialase mo\u0303tlemise eetikat."}, {"text_idx": "#000028", "text": "Oma osa selles ahelas on ka tarbijal. Iga kord, kui la\u0308hed poodi, langetad valiku, mis liblikaefektina mo\u0303jutab maailma ja toetab teatud tu\u0308u\u0308pi tootmissuhteid. Kas toetad tegijaid, kes seisavad to\u0308o\u0308tajate heaolu eest, kes on teadlikud oma toormaterjali pa\u0308ritolu ja tootmistingimuste osas? Vo\u0303i toetad lapsto\u0308o\u0308jo\u0303u ja alamakstud lihtto\u0308o\u0308liste ebainimlike tingimuste ja\u0308tkumist? Eestis leidub mitmeid va\u0308ga eetilisi loojaid, na\u0308iteks Studio Augusti osa kangaid kootakse valmis Sindis, u\u0308leja\u0308a\u0308nud materjalid on samuti sertifitseeritud, naturaalsed ja loodust vo\u0303imalikult va\u0308he koormavad. GUILD toob kangad Saksamaalt, Itaaliast vo\u0303i Jaapanist, sealjuures kudujad on hoolikalt valitud ning tooted saavad elu la\u0308bi kodumaiste ra\u0308tseppade. Palun ole teadlik, mida tarbid ja keda toetad."}, {"text_idx": "#000032", "text": "Mood ei pea olema ebaeetiline, disain aga ei tohiks seda olla. Kui fakt, et moeto\u0308o\u0308stus on ha\u0308vitamas meie koduplaneeti pole probleem, millele disainerid ja disainimaastik peaksid esmase prioriteedina ta\u0308helepanu po\u0308o\u0308rama, siis ma ei tea, mis selleks on."}, {"text_idx": "#000034", "text": "\u201cMoeto\u0308o\u0308stuse ra\u0308pane pool: greenwashing ehk rohepesu\u201d\n\u201c3 kuud samade riietega ehk mida o\u0303ppisin Projektist 333?\u201d"}]